## El Consell ratifica la contractació d’emergència del subministrament i instal·lació de material instrumental per als conservatoris professionals d’Utiel i Catarroja

*** El contracte, per import total de 260.137,57 euros, té per objecte la reposició del material que va patir danys després de la riuada
* Permet adquirir materials i instruments com un piano de cua, pianos verticals, bateries acústiques, lires o xilòfons, a més de tarimes, vibràfons o banquetes de percussió, entre altres elements**

El Consell ha ratificat la declaració d’emergència de la contractació, per part de la Conselleria d’Educació, Cultura, Universitats i Ocupació, del subministrament i instal·lació de material instrumental per al Conservatori Professional de Música d’Utiel i el Conservatori Professional de Música de José Manuel Izquierdo de Catarroja.

Estos centres es van vore afectats per la riuada del passat 29 d’octubre, que va ocasionar danys en el material instrumental, bé per la inundació dels centres o per haver sigut arrossegats per la força de l’aigua.

A causa d’esta situació excepcional, s’ha procedit a este contracte d’emergència per part de l’Administració educativa per a actuar de manera immediata en els conservatoris afectats.

El contracte, per import total de 260.137,57 euros (IVA inclòs), té per objecte la reposició del material que va patir danys després de la riuada.

El contracte permet l’adquisició d’instruments com un piano de cua, pianos verticals, un violoncel, bateries acústiques, lires o xilòfons, a més de tarimes, vibràfons o banquetes de percussió, entre altres.

La magnitud de la riuada ha originat que centres i espais municipals no afectats estiguen sent acollidors d’alumnat que no pot iniciar la seua activitat lectiva en els seus centres d’origen.

Per tant, des d’Educació es considera necessari abordar de manera immediata les actuacions per a proveir els conservatoris dels recursos indispensables que els permeten reprendre la normalitat de l’activitat acadèmica.

Fecha: 17/12/2024